Diari Oficial de la Generalitat Valenciana


Sumari del DOGV 5484, del 04-04-2007 (2007/3779)

RESOLUCIÓ de 20 de març de 2007, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Protocol anual addicional al Conveni de col·laboració subscrit entre l'administració General de l'Estat, a través del Ministeri de Treball i Assumptes Socials, i la Generalitat Valenciana, a través de la Conselleria de Benestar Social, pel qual es determinen les aportacions econòmiques de les parts i s'incorporen els projectes seleccionats per a la realització de programes del Pla d'Acció per a les Persones Majors.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5484

Data del DOGV
:   04-04-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/3779


Data del document
:   20-03-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Benestar Social
    * cooperació administrativa
    * administració central
    * tercera edat

Subscrit, després de la tramitació prèvia reglamentària, entre el Ministeri de Treball i Assumptes Socials i la Generalitat Valenciana, el 18 de desembre de 2006, el Protocol anual addicional al Conveni de col·laboració subscrit entre l'administració General de l'Estat, a través del Ministeri de Treball i Assumptes Socials, i la Generalitat Valenciana, a través de la Conselleria de Benestar Social, pel qual es determinen les aportacions econòmiques de les parts i s'incorporen els projectes seleccionats per a la realització de programes del Pla d'Acció per a les Persones Majors, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat Protocol, que ha quedat inscrit en el Registre de Convenis amb el número 0055/2007, i que figura com a annex d'esta resolució.  
València, 20 de març de 2007.- El director general de Relacions amb les Corts i Secretariat del Govern: Antonio V. Peral Villar.  
Protocol anual addicional al Conveni de col·laboració subscrit entre l'administració General de l'Estat, a través del Ministeri de Treball i Assumptes Socials, i la Generalitat Valenciana, a través de la Conselleria de Benestar Social, pel qual es determinen les aportacions econòmiques de les parts i s'incorporen els projectes seleccionats per a la realització de programes del Pla d'Acció per a les Persones Majors.  
Madrid, 18 de desembre de 2006  
Reunits  
D'una part, l'Excm. Jesús Caldera Sánchez-Capitán, com a Ministre de Treball i Assumptes Socials, nomenat per Reial Decret 558/2004 de 17 d'abril (BOE núm. 94, de 18 d'abril del 2004), en nom i representació de l'administració general de l'Estat, en virtut del que disposa la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE del dia 14), segons redacció donada a esta per l'article segon, apartat 4, de la Llei 4/1999, de 13 de gener.  
I d'una altra part, l'Honorable consellera de Benestar Social de la Generalitat Valenciana, Alicia de Miguel García, nomenada per Decret 5/2003, de 20 de juny, i Decret 6/2003, de 21 de juny, del President de la Generalitat Valenciana, havent-se aprovat el Reglament Orgànic i Funcional de la Conselleria de Benestar Social mitjançant un Decret 120/2003, d'11 de juliol, del Consell de la Generalitat Valenciana (DOGV núm. 4543, de 14 de juliol del 2003).  
Ambdós parts reconeixent-se mútua capacitat per a obligar-se i convindre,  
Exposen   
Primer. Que el Ministeri de Treball i Assumptes Socials i la Generalitat Valenciana van subscriure, el 16 de desembre de 1997, un conveni de col·laboració per al cofinançament de Programes del Pla Gerontològic a través de projectes específics del Pla Gerontológico, hui denominat Pla d'Acció per a les Persones Majors.  
Segon. Que, d'una banda, el Ministeri de Treball i Assumptes Socials, en virtut de les competències que li són atribuïdes per la Constitució de 1978 i els reials decrets 553/2004, de 17 d'abril, de reestructuració de departaments ministerials, i 1600/2004, de 2 de juliol, pel qual es desenrotlla l'estructura orgànica bàsica del Ministeri de Treball i Assumptes Socials, que assumix les competències de l'extingit Ministeri d'Assumptes Socials; i, d'un altre, la Comunitat Valenciana de conformitat amb el que establix la Llei Orgànica 5/1982 d'1 de juliol i 5/1994 de 24 de març que aprova i reforma l'Estatut d'Autonomia d'esta; tenen competències en matèria d'Acció Social i Servicis Socials.  
Que, en la Llei 30/2005, de 29 de desembre, de Pressupostos Generals de l'Estat per a l'any 2006; i en la Llei 15/2005, de 26 de desembre, de Pressupostos de la Generalitat Valenciana per a l'exercici 2006, (DOGV núm.. 5166, de 30 -12-2005), s'establixen dotacions pressupostàries per a estos fins.  
Tercer. Que el Conveni citat, subscrit en 1997, establix en la seua clàusula desena la pròrroga automàtica d'estes per a exercicis econòmics successius, si no hi ha denúncia expressa d'alguna de les parts.  
Quart. Que, no obstant això, d'eixa pròrroga automàtica s'exclouen les quantitats econòmiques expressades en el Conveni, així com en els corresponents annexos que hauran de ser actualitzats cada any a fi d'ajustar-los als projectes plantejats per la Generalitat Valenciana i les previsions pressupostàries que s'establisquen.  
Quint. Que la Generalitat Valenciana justificarà davant del Ministeri de Treball i Assumptes Socials el cofinançament rebut, corresponent al Protocol Anual subscrit, si és el cas, el passat exercici per a estos fins, per mitjà d'un document que indique l'existència o la inexistència de romanents, de conformitat amb el que disposa la Llei General Pressupostària i en el corresponent Acord Anual del Consell de Ministres.  
Sext. Que, havent-se efectuat, conforme al procediment previst en el Conveni subscrit abans citat, i en l'Acord del Consell de Ministres de 21 d'abril del 2006, (BOE núm.. 122 de 23 de maig del 2006), la determinació de les aportacions econòmiques de les parts corresponents al present exercici 2006, correspon instrumentar-la a través del present Protocol Anual Addicional, junt amb la selecció dels projectes plantejats per la Generalitat Valenciana i aprovats així mateix, a l'efecte del finançament conjunt.  
Per tot allò que s'ha manifestat, basant-se en l'article 6 de la Llei 30/1992, de 26 de novembre, i a la clàusula desena del Conveni de col·laboració per a la realització de programes del Pla Gerontológico, subscrit el 16 de desembre de 1997, entre el Ministeri de Treball i Assumptes Socials i la Generalitat Valenciana, ambdós parts,  
Acorden subscriure el present Protocol Anual Addicional el qual es regirà per les següents:  
Clàusules  
Primera. L'administració general de l'Estat i la Generalitat Valenciana incorporen al Conveni de Col·laboració subscrit el 16 de desembre de 1997, els projectes seleccionats conjuntament, els quals s'unixen a este per mitjà de l'annex del present Protocol.  
La duració d'este Protocol Anual Addicional s'establix per un any des de la firma d'este.  
Segona. El Ministeri de Treball i Assumptes Socials a càrrec de la seua dotació pressupostària per al present exercici de 2006, aporta com a participació en el finançament dels distints programes i projectes del present Protocol la quantitat total de set milions dos-cents vint-i-cinc mil tres-cents vint-i-quatre euros (7.225.324,00 euros.), d'acord amb la distribució següent per conceptes i aplicacions:  
1.Projectes de manteniment per al desenrotllament de programes i de servicis emmarcats en el Pla d'Acció per a les Persones Majors.  
Aplicació econòmica: 58.17.160N.384.  
Import: quatre milions tres-cents trenta-cinc mil sis-cents noranta-sis euros (4.335.696,00 euros.)  
2.Projectes de manteniment per al desenrotllament de programes i de servicis dirigits a l'atenció de malalts d'Alzheimer i altres demències.  
Aplicació econòmica: 77.04.266V.842.  
Import: cinc-cents seixanta-nou mil cinc-cents quaranta-un euros (569.541,00 euros.)   
3. Projectes d'inversió per al desenrotllament de programes i de servicis emmarcats en el Pla d'Acció per a les Persones Majors.  
Aplicació econòmica: 75.66.364P.785.  
Import: un milió cinc-cents noranta-set mil cent catorze euros (1.597.114,00 euros.)   
4. Projectes d'inversió per al desenrotllament de programes i de servicis dirigits a l'atenció de malalts d'Alzheimer i altres demències.  
Aplicació econòmica: 77.42.861W.408.  
Import: quatre-cents trenta mil set-cents quaranta-tres euros (430.743,00 euros.)   
5.Projectes de suport econòmic a cura de persones majors dependents en la seua llar.  
Aplicació econòmica: 91.34.278S.262.  
Import: dos-cents noranta-dos mil dos-cents trenta euros (292.230,00 euros.)  
La Generalitat Valenciana i les corporacions locals, si és el cas, de conformitat amb els acords subscrits per ambdós, es comprometen a assumir la coresponsabilitat en el finançament en una quantia no inferior al 50%, de l'import dels projectes.  
En este sentit, l'aportació total de la Generalitat Valenciana, per als distints programes, projectes i servicis, és de set milions dos-cents vint-i-cinc mil tres-cents vint-i-quatre euros (7.225.324,00 euros.), la distribució dels quals, per conceptes i segons les aplicacions econòmiques enumerades en termes dels Pressupostos Generals de l'Estat, són les següents:  
1. Projectes de manteniment per al desenrotllament de programes i de servicis emmarcats en el Pla d'Acció per a les Persones Majors.  
Aplicació econòmica: 34.39.668M.862.  
Import: quatre milions tres-cents trenta-cinc mil sis-cents noranta-sis euros (4.335.696,00 euros.)  
2. Projectes de manteniment per al desenrotllament de programes i servicis dirigits a l'atenció de malalts d'Alzheimer i altres demències.  
Aplicació econòmica: 66.02.248N.855.  
Import: cinc-cents seixanta-nou mil cinc-cents quaranta-un euros (569.541,00 euros.)   
3. Projectes d'inversió per al desenrotllament de programes i de servicis emmarcats en el Pla d'Acció per a les Persones Majors.  
Aplicació econòmica: 46.99.745I.382.  
Import: un milió cinc-cents noranta-set mil cent catorze euros (1.597.114,00 euros.)   
4. Projectes d'inversió per al desenrotllament de programes i servicis dirigits a l'atenció de malalts d'Alzheimer i altres demències.  
Aplicació econòmica: 06.98.242B.718.  
Import: quatre-cents trenta mil set-cents quaranta-tres euros (430.743,00 euros.)   
5. Projectes de suport econòmic a cura de persones majors dependents en el seu llar.  
Aplicació econòmica: 00.99.162Z.646  
Import: dos-cents noranta-dos mil dos-cents trenta euros (292.230,00 euros.)  
Tercera. La dotació econòmica per a l'execució del Conveni, dins del present exercici econòmic 2006 es desglossa entre els projectes seleccionats de la manera que figura en l'annex adjunt.  
Quarta. La vigència i l'aplicació del present Protocol Anual és d'un any a partir de la firma, no obstant això, en allò no previst en l'esmentat Protocol Anual s'aplicarà el que establix el conveni firmat l'any 1997 entre l'administració general de l'Estat, a través del Ministeri de Treball i Assumptes Socials, i la Generalitat Valenciana, a través de la Conselleria de Benestar Social.  
Quinta. La naturalesa d'este Protocol Anual és administrativa, per la qual cosa la competència per a conéixer de les controvèrsies, que l'execució del dit Protocol poguera donar lloc, correspon a la jurisdicció contenciosa administrativa.  
I en prova de conformitat, subscriuen el present Protocol Anual Addicional, en dos exemplars, al lloc i en la data amunt indicats.  
Pel Ministeri de Treball i Assumptes Socials  
Mª. Amparo Valcarce García, secretària d'Estat de Servicis Socials, Famílies i Discapacitat.  
(PD orde comunicada del 27 d'abril del 2006)  
Per La Generalitat Valenciana  
Alicia de Miguel García,   
Consellera de Benestar Social de Generalitat Valenciana.  
ANNEX  
Cost dels projectes corresponents a la comunitat autònoma de València i especificació de les aportacions de les parts que el cofinançen  
Finançament 2006  
(Segons Protocol)  
C.A. de València  
Aplicació Pressupostària 04.96.343V.680   
1.Projectes de manteniment de places i altres actuacions del Pla d'Acció per a les Persones Majors.  
 C.A./C.L D.K.Z.Z.  
Benidorm (Alacant)  
Residència 450.000 euros 450.000 euros  
Elx (Alacant)  
Residència 600.000 euros 600.000 euros  
El Grau de Castelló La Pineda (Castelló)  
Residència 500.000 euros 500.000 euros  
Vila-real (Castelló)  
Residència 335.000 euros 335.000 euros  
Manises (València)  
Residència 500.000 euros 500.000 euros  
Massamagrell (València)  
Residència 400.696 euros 400.696 euros  
Moncada (València)  
Residència 350.000 euros 350.000 euros  
Port de Sagunt (València)  
Residència Port de Sagunt 400.000 euros 400.000 euros  
Puçol (València)  
Residència 400.000 euros 400.000 euros  
Torrent (València)  
Residència 400.000 euros 400.000 euros  
Total 4.335.696 euros 4.335.696 euros  
Aplicació Pressupostària 00.36.619V.311  
2.Projectes de manteniment de programes d'atenció a persones amb malaltia d'Alzheimer i altres demències i altres actuacions del Pla d'Acció per a les Persones Majors.  
   
 C.A./C.L H.M.N.B.  
Alacant  
Centre de Dia d'Atenció especialitzada a   
malalts d'Alzheimer 54.000 euros 54.000 euros   
Alcoi (Alacant)  
Centre d'assist. malalts Alzheimer 25.000 euros 25.000 euros   
Alcoi (Alacant)  
Centre de dia 30.000 euros 30.000 euros   
Teulada (Alacant)  
Estades diürnes per a malalts d'Alzheimer 12.000 euros 12.000 euros   
Castelló  
Atenció integral a malalts. Alzheimer i les   
seues famílies 40.541 euros 40.541 euros   
Vila-real (Castelló)  
Centre de dia d'atenc. esp. a malalts d'Alzh. i   
altres demències 31.000 euros 31.000 euros   
Vinaròs (Castelló)  
Centre de dia 36.000 euros 36.000 euros   
València   
Centre de dia C/Eugenia Vinyes 36.000 euros 36.000 euros   
Chiva (València)  
Atenció residencial per a malalt. d'Alzheimer   
i altres demències 228.000 euros 228.000 euros   
Ontinyent (València)  
Assessor. perma. a fam. de malalts d'Alzheimer.   
Serv. de Psicoestimul. 15.000 euros 15.000 euros   
Port de Sagunt (València)  
Centre de dia atenció especialitzada a  
 malalts. d'Alzheimer 22.000 euros 22.000 euros   
Xativa (València)  
Centre de dia 40.000 euros 40.000 euros   
Total 569.541 euros 569.541 euros  
Aplicació pressupostària 01.25.804O.144   
3.Projectes de creació de places i altres actuacions del Pla d'Acció per a les Persones Majors.  
   
 C.A./C.L G.R.M.C.  
Alcoi (Alacant)  
Residència Pintor Salas 234.000 euros 234.000 euros  
Elx (Alacant)  
Residència 168.114 euros 168.114 euros  
Vila-real (Castelló)  
Residència 179.500 euros 179.500 euros  
València   
Adequació i reforma d'instal·lacions   
residencials de Tercera Edat de la   
Generalitat 560.000 euros 560.000 euros  
Monteverder (València)  
Centre de dia 30.000 euros 30.000 euros  
Port de Sagunt (València)  
Residència Port de Sagunt 116.000 euros 116.000 euros  
Puçol (València)  
Residència 108.000 euros 108.000 euros  
Rafelbunyol (València)  
Residència Mare de Déu del Miracle 106.500 euros 106.500 euros  
Teresa de Cofrents (València)  
Residència 95.000 euros 95.000 euros  
Total 1.597.114 euros 1.597.114 euros  
Aplicació Pressupostària 54.08.334R.110   
4.Projectes de creació de places per a persones amb malaltia d'Alzheimer i altres demències i altres actuacions del Pla d'Acció per a les Persones Majors.   
 C.A. / C.L. U.S.W.I.  
Alacant  
Centre de dia Av. Miriam Blasco, 13 28.000 euros 28.000 euros   
(Aspe) Alacant   
Residència 130.000 euros 130.000 euros   
L'Alcúdia (València)  
Centre de dia 102.743 euros 102.743 euros   
Carlet (València)  
Residència i centre de dia 170.000 euros 170.000 euros   
Total 430.743 euros 430.743 euros   
Aplicació Pressupostària 56.24.548I.441   
5.Programa de suport econòmic a cura de persones majors dependents en la seua llar.   
 C.A./C.L. I.A.B.M.  
Programa global de suport a l'atenció en tot   
el territori de la Comunitat Autònoma. 292.230 euros 292.230 euros   
Total 292.230 euros 292.230 euros   
Suma totals 7.225.324 euros 7.225.324 euros